میلان
میلان - «دوزنلیین مرکزی» و یا «چؤلون اورتاسی»، — ایتالیانین ایکینجی بؤیوک شهری، لومباردیا بؤلگه سی باشکندی. میلان مودا باشکندی، یوکسک اینجه صنعت مرکزیدیر. بورادا آوروپا قوتیکاسینین شئدئوری اوْلان دووم کلیساسینین ایشپیللری گؤیلره اوجالیر. میلاندا لئوناردو دا وینچینین قیمتسیز اثری اوْلان «سیرلی شام یئمیی» ساخلانیلیر. میلان ایتالیالاری و خاریجیلری اؤز مشهور تدبیرلری - مودا نوماییشلری، موختلیف سرگیلر، چوخسایلی ایدمان و مدنی حادثهلرله جلب ائدیر. دوم کلیساسی، ویکتور امانویل قالریاسی و لا سکالا تئاتری بورادا یئرلشیر. میلانین دوم میدانیندا بیر نئچه دیققتلاییق عابده واردیر - کلیسا، ویکتور امانویل عابدهسی، امانویل قالریاسی. دومو کلیساسی میلانین اساس گؤرمهلی یئریدیر، او هر گون ساعت ۹٫۰۰–۱۲٫۰۰ و ۱۴٫۳۰–۱۸٫۰۰ کیمی آچیق اولور. کلیسانین تیکینتیسینه ۱۳۸۶-جی ایلده باشلانسا دا، او ۱۸۱۳-جو ایلده باشا چاتدیریلمیشدیر. کلیسا دۆنیادا قوتیکا اوسلوبلو ان بؤیوک کلیسالردن بیریدیر. ارکولئ روزا طرفیندن اینشا ائدیلمیش ویکتور امانویل عابدهسی دومو میدانینین مرکزی و توریستلرین گؤروش یئریدیر. ویکتور امانویل قالریاسی ظفر تاغی موتیولی گیریشله باشلانیر و گئتدیکجه شوشهلی کوچهلرله داوام ائدیر. بۇ گون بۇ قالریا شهرین مدنی حیاتینین مرکزی حساب اوْلونور. بورادا مشهور کیتاب ماغازالاری و رستورانلار یئرلشیر. قالریانین مرکزی گونبزینین آلتیندا ایسه موزایکالی اؤکوزو گؤرمک اولار. حساب ائدیلیر کی، اگر ۳ دفعه ساعت اقربینین عکسی ایستیقامتینده اونون باشینا دولانسانیز آرزونوز یئرینه یئتهجک.
تاریخی و عمومی معلومات[دَییشدیر]
میلان ان بؤیوک ایتالیا بؤلگه و اوْلان لومباردیانین باشکندیدیر و اؤلکهنین مالییه-ایقتیصادی مرکزیدیر. شهر دنیز سوییهسیندن ۱۰۰ متر یوکسکلیکده یئرلشیر. اوزون مدت آلمانجا «مایلند» آدلانان میلان سؤزونون معناسی لاتین دیلیندن ترجومهده «دوزهنلیکده مسکونلاشما» دئمکدیر. میلان ائرامیزدان اول ۶–۵-جی عصرلرده قاللار (فرانسهلار) طرفیندن سالینیب. اوزون تاریخی بویونجا بوتون آوروپا ایشغالچیلاری میلانی ایداره ائدیبلر. میلان بیر نئچه دفعه بؤیوک روما ایمپیراتورلوغونین باشکندی اوْلوب. ۱۱۵۷-جی ایلده میلان موستقیل اولسا دا، بو، اوزون سورمهدی. ۱۲۷۷-جی ایلدهن ۱۵۰۰-جو ایله قدر نؤوبه ایله میلانی ویسکونت و سفورتس سولالهسی ایداره ائدیب. ائله بۇ دؤورلرده ده شهرده بیر سیرا عابدهلر اوجالدیلیب.
جوغرافییاسی[دَییشدیر]
میلان شهری ایتالییانین قوزئیندا، پادانا دوزونده (ایت. پیانورا پادانا)، اوْلونا و لامبرو چایلارینین احاطهسینده یئرلشمیشدیر.
میلان مۆعاصیر دؤورده[دَییشدیر]
بوگونکو میلان ایتالیانین ایشگوزار و صنایع مرکزیدیر. شهرده ایری مونوپولییالار، بانکلار، بیرژالار فعالیت گؤستریر. میلاندا ایل عرضینده دۆنیانین صنایع سرگیلری تشکیل اوْلونور. میلاندا ان بؤیوک بئینلخالق هاوا لیمانی - مالپئنس یئرلشیر. همچینین اؤلکهده ان یاخشی مترو و دمیریولو کومونیکاسیاسی دا بورادادیر. میلان اصل مودا مرکزیدیر. دبدبهلی میلان آرمانی و وئرساچی کیمی دۆنیا شؤهرتلی دیزاینئرلرین وطنیدیر. بوراداکی ایری مودا ائولری، ماغازالار، اووتلئتلر بوتون آوروپادان شهره آلیجی جلب ائدیر. مودا هوسکارلاری بورایا ایلده ایکی دفعه - یایدا و قیشدا گلیرلر. شهرده بانکوماتلار چوخدور، اما بیر دفعهیه ۲۵۰ آورودان چوخ پول چیخارماق اولمور. بانکلارین ایشلهمه واختی هر بانکا گؤره فرقلیدیر.
نقلیات[دَییشدیر]
ایتالیانین شهرلری[دَییشدیر]
قارداشلاشمیش شهرلر[دَییشدیر]
- اینگیلیس، بیرمینگم
- آلمان، فرانکفورت
- لهیستان، کراکوف
- فرانسه، لیون
- اوسترالیا، ملبورن
- ژاپون، اوساکا
- چین، شانخای
- کانادا، تورونتو
ایستینادلار[دَییشدیر]
قالری[دَییشدیر]
شابلون:Geniş resim شابلون:Geniş resim
میلان (ایتالیاجا: Milan) ایتالیا اؤلکهسینده بیر یاشاییش منطقهسیدیر.
گؤرونتولر[دَییشدیر]
- 9426 - Manutenzione binari a Milano - Foto Giovanni Dall'Orto, 11-Oct-
- 007.jpg
بیرده باخ[دَییشدیر]
قایناقلار[دَییشدیر]
اینگیلیسجه ویکیپدیاسینین ایشلدنلری طرفیندن یارانمیش«Milan»، مقالهسیندن گؤتورولوبدور.( ۸ آقوست ۲۰۱۸ تاریخینده یوْخلانیلیبدیر).
قارداش پروژهلرده میلان گؤره داها آرتیق بیلگیلر تاپابیلرسینیز.
- ایتالیا قارالامالاری
- BNF شناسهسیله مقالهلر
- Pages with red-linked authority control categories
- J9U شناسهسیله مقالهلر
- CINII شناسهسیله مقالهلر
- HDS شناسهسیله مقالهلر
- SUDOC شناسهسیله مقالهلر
- ایتالیا
- میلان
- Cities and towns in Lombardy
- Communes of the Province of Milan
- 1st-millennium BC establishments in Italy
- Former capitals of Italy
- Populated places established in the 6th century BC
- University towns in Italy
kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab prs_Arab prs_Arab azb_Arab prs_Arab prs_Arab azb_Arab azb_Arab tur_Latn azb_Arab azb_Arab vec_Latn ltz_Latn azb_Arab azb_Arab azb_Arab azb_Arab azb_Arab prs_Arab eng_Latn prs_Arab prs_Arab prs_Arab prs_Arab azb_Arab kas_Arab eng_Latn eng_Latn eng_Latn eng_Latn eng_Latn eng_Latn